b"\n_START_ARTICLE_\nOmveje til frihed\n_START_SECTION_\nHandling\n_START_PARAGRAPH_\n1995 blev et sk\xc3\xa6bnesvangert \xc3\xa5r for den 23-\xc3\xa5rige A'a'me Nameth. Et fors\xc3\xb8g p\xc3\xa5 at smugle narko med moderen i Thailand endte fatalt, og A'a'me blev id\xc3\xb8mt 30 \xc3\xa5rs f\xc3\xa6ngsel. Hun l\xc3\xb8slades efter fire et halvt \xc3\xa5r og modtages af veninden Sidse Stausholm, der i denne film skildrer A'a'mes f\xc3\xb8rste nerv\xc3\xb8se m\xc3\xb8de med friheden og tiden efter. Filmen efters\xc3\xb8ger ogs\xc3\xa5 forklaringen p\xc3\xa5, hvorfor A'a'me blev narkosmugler. I interviews, daglige samtaler og smalfilm fra A'a'mes barndom kommer man t\xc3\xa6ttere p\xc3\xa5 pigen, der voksede op med en hippie-mor p\xc3\xa5 h\xc3\xa5rde stoffer. Det er historien om et t\xc3\xa6t mor/datter-forhold, om at elske sin mor p\xc3\xa5 trods af grove omsorgssvigt - og om at komme videre efter sit livs dumhed."